Elza Ķezbere
Elza Ķezbere (dzimusi Pinne 1911. gada 5. maijā, mirusi 2011. gada 6. jūlijā) bija latviešu dzejniece. 1932. gadā beigusi mācības Priekuļu lauksaimniecības skolā. 20. gadsimta 40. gadu pirmajā pusē strādājusi laikrakstā "Tēvija". 1944. gadā emigrējusi uz Vāciju, kur ar meitām atradusies Blombergas bēgļu nometnē. 1950. gadā pārcēlusies uz dzīvi ASV, kur no 1950. gada vasaras dzīvojusi Ņujorkā. Pirmās publikācijas — 1934. gadā. Izdoti vairāki dzejoļu krājumi. Ķezbere ir visvairāk komponētā latviešu dzejniece — mūzika komponēta apmēram 160 Ķezberes dzejoļiem. Padomju laikā viņa bija aizliegta. 2001. gadā apbalvota ar ceturtās šķiras Triju Zvaigžņu ordeni.